b'\n_START_ARTICLE_\nNavadni lapuh\n_START_SECTION_\nOpis rastline\n_START_PARAGRAPH_\nIma \xc5\xa1iroke pritlehne liste in sredinsko brezlistnato steblo vi\xc5\xa1ine od 10 do 15 cm, ki nosi na vrhu rumen cvetni ko\xc5\xa1ek. Ob cvetenju so listi \xc5\xa1e v zemlji. Cvetovi di\xc5\xa1ijo po medu in imajo podoben okus kot listi. Cvete v mesecih marec in april. Najpogosteje raste na vla\xc5\xbenih obalah rek in potokov, ljubi ilovnata in glinasta tla.\n_START_SECTION_\nZdravilne snovi in u\xc4\x8dinkovine\n_START_PARAGRAPH_\nCveti  listi vsebujejo rastlinsko sluz, \xc4\x8dreslovino, gren\xc4\x8dino, eteri\xc4\x8dno olje, inulin, grenek glikozid, galusovo kislino, fitosterine in rudninske snovi kalij, natrij, kalcij, magnezij ter solitre._NEWLINE_Je \xc5\xbee staro ljudsko zdravilo za izka\xc5\xa1ljavanje in bla\xc5\xbeilo pri napadih ka\xc5\xa1lja in tuberkulozni te\xc5\xbeavah plju\xc4\x8d. Iz cvetov Flores Farfarae, listov Folia Farfrae, katere nabiramo meseca junija, naredimo me\xc5\xa1anico za \xc4\x8daj.'